CELEX: 62008CN0421
Language: hu
Date: 2008-09-24 00:00:00
Title: C-421/08. P. sz. ügy: Az Elsőfokú Bíróság (első tanács) T-366/06. sz., Calebus, SA kontra az Európai Közösségek Bizottsága (támogatja: a Spanyol Királyság) ügyben 2008. július 14-én hozott végzése ellen a Calebus, SA által 2008. szeptember 24-én benyújtott fellebbezés

7.3.2009   
            
            
               HU
            
            
               Az Európai Unió Hivatalos Lapja
            
            
               C 55/5
            
         Az Elsőfokú Bíróság (első tanács) T-366/06. sz., Calebus, SA kontra az Európai Közösségek Bizottsága (támogatja: a Spanyol Királyság) ügyben 2008. július 14-én hozott végzése ellen a Calebus, SA által 2008. szeptember 24-én benyújtott fellebbezés
   (C-421/08. P. sz. ügy)
   (2009/C 55/08)
   Az eljárás nyelve: spanyol
   Felek
   
      Fellebbező: Calebus, SA (képviselők: R. Bocanegra Sierra, ügyvéd)
   
      A többi fél az eljárásban: Az Európai Közösségek Bizottsága és a Spanyol Királyság
   A fellebbező kérelmei
   A Bíróság tekintse megfelelő időn belül és megfelelő alakban benyújtottnak az Elsőfokú Bíróság 2008. július 14-jei azon ítélete ellen benyújtott fellebbezést, amely elfogadhatatlannak nyilvánította a Calebus, SA által a T-366/06. sz. ügyben benyújtott keresetet, azt nyilvánítsa elfogadhatónak, és a megfelelő eljárást követően hozzon olyan értelmű határozatot, amely helyt ad a fellebbezésnek, hatályon kívül helyezi a megtámadott végzést, a keresetet elfogadhatónak nyilvánítja és az abban foglalt kérelmeknek helyt ad.
   Jogalapok és fontosabb érvek
   A fellebbezés az Elsőfokú Bíróság 2008. július 14-i azon végzése ellen irányul, amely elfogadhatatlannak nyilvánította a T-366/06. sz. ügyben a Calebus, SA által a mediterrán bioföldrajzi régió közösségi jelentőségű természeti területeit tartalmazó jegyzék elfogadásáról szóló, 2006. július 19-i 2006/613/EK határozat (1) ellen a „Las Cuerdas”-i ingatlanbirtoknak az említett jegyzék részét képező ES 61110006. sz. „Ramblas de Gergal, Tabernas és Sur de Sierrra Alhamilla” KJT-be történő belefoglalása miatt benyújtott keresetet.
   A fellebbezés szerint a megtámadott végzésben az Elsőfokú Bíróság jogi hibát vétett, amikor a keresetet azon okból kifolyólag nyilvánította elfogadhatatlannak, hogy a felperes nem közvetlenül érintett a határozat megsemmisítésében. A végzésben foglaltakkal ellentétben, a 2006/613 határozat arra kötelezi a tagállamokat, hogy minden esetben, hivatalból és automatikusan a közösségi jelentőségű területnek (KJT-nek) minősített területeket – amelyek egyikének részét képezi a „Las Cuerdas”-i ingatlanbirtok – vonja környezetvédelmi igazgatás alá, ami korlátozza azok hasznosítási lehetőségeit, csökkentve azok rentabilitását és értékesítési árát. A tagállamok ezen intézkedések konkrét tartalmának meghatározásánál rendelkeznek mérlegelési mozgástérrel, és nem azt illetően, hogy az ingatlanokat ezen intézkedések hatálya alá vonják-e vagy sem, ennélfogva e mozgástér nem zárja ki azt, hogy a határozatnak közvetlen hatása van a fellebbező társaság jogi hátterére nézve.
   
      (1)  HL L 259., 1. o.